Πειραματική Σχολή Ανώτερης Επαγγελματικής Κατάρτισης Θέρμης

Η Πειραματική Σχολή Ανώτερης Επαγγελματικής Κατάρτισης Θέρμης - Θεσσαλονίκης (συντομογραφία: Π.ΣΑΕΚ Θέρμης), είναι Σχολή Ανώτερης Επαγγελματικής Κατάρτισης με έδρα την Θεσσαλονίκη και έτος ίδρυσης το 1993. Σήμερα στη σχολή λειτουργούν συνολικά περισσότερα από είκοσι έξι (26) τμήματα, με δεκαεπτά (17) ειδικότητες, καλύπτοντας ένα ευρύ φάσμα επιστημονικών πεδίων.

Η Πειραματική Σχολή Ανώτερης Επαγγελματικής Κατάρτισης Θέρμης - Θεσσαλονίκης είναι από τα μεγαλύτερα σε αριθμό σπουδαστών εκπαιδευτικά ιδρύματα της Ελλάδας και είναι αρκετά αναγνωρισμένο για το εκπαιδευτικό ακαδημαϊκό του έργο. Επίσης είναι μια από τις δέκα Πειραματικές ΣΑΕΚ στην Ελλάδα.

Η σχολή συμμετέχει ενεργά σε ευρωπαϊκά προγράμματα, όπως το Erasmus+, και διοργανώνει ποικίλες δράσεις, όπως ομιλίες, θεατρικές παραστάσεις και ημερίδες επαγγελματικής ανάπτυξης.

 Ιστορία 
Η Π.ΣΑΕΚ Θέρμης ιδρύθηκε το 1993 ως 3ο ΙΕΚ Θεσσαλονίκης που μετονομάστηκε αργότερα σε ΙΕΚ Θέρμης με έμφαση στις μεταφορές και στον τουρισμό για να καλύψει τις ανάγκες της Ανατολικής Θεσσαλονίκης και των περιχώρων. Λόγω θέσης – πλησίον του αεροδρομίου και της τουριστικής περιοχής της Χαλκιδικής – δόθηκε έμφαση σε ειδικότητες που αφορούσαν τον τουρισμό και τις μεταφορές. Μέσα στα χρόνια που ακολούθησαν, το Ι.Ε.Κ. Θέρμης με τη δυναμική του παρουσία κατόρθωσε να γίνει την περίοδο 1996-2000 το δεύτερο σε δυναμικότητα και μέγεθος Ι.Ε.Κ. στην Ελλάδα, θέση που κατέκτησε και το έτος 2012-2013.

Στις 6 Σεπτεμβρίου του 2013, ακολούθησε η μεταστέγαση του ΙΕΚ στο 14ο χιλιόμετρο Θεσσαλονίκης-Περαίας, δίπλα από το αεροδρόμιο, σε καινούργιο κτήριο με με 16 κύριες αίθουσες, 14 εργαστήρια, αίθουσα πολλαπλών χρήσεων, βιβλιοθήκη, αμφιθέατρο και χώρους γραφείων. Οι εγκαταστάσεις του ανέρχονται στα 4.000 τετραγωνικά μέτρα.

Στο μεταξύ μπήκαν και άλλες ειδικότητες, σχετικές με την διοίκηση και την οικονομία, τις τέχνες και τη μουσική, την προσχολική αγωγή, την υγεία και την αρχιτεκτονική.

Το 2022, το ΙΕΚ Θέρμης αναβαθμίστηκε σε Πειραματικό ΙΕΚ Θέρμης και το 2024 σε Πειραματική ΣΑΕΚ Θέρμης - Θεσσαλονίκης.

 Διατελέσαντες Διευθυντές 
Από την ίδρυση της Πειραματικής ΣΑΕΚ Θέρμης μέχρι σήμερα, τη διοίκησή της ανέλαβαν κατά περιόδους διαφορετικοί διευθυντές, συμβάλλοντας ο καθένας με τη δική του προσέγγιση στην ορθή λειτουργία και ανάπτυξη της μονάδας. Ο ρόλος του διευθυντή ήταν καθοριστικός στη διαμόρφωση του εκπαιδευτικού κλίματος, στην εφαρμογή εκπαιδευτικών πολιτικών και στην ενίσχυση της συνεργασίας μεταξύ εκπαιδευτικών και σπουδαστών.

Ο παρακάτω πίνακας παρουσιάζει τους διευθυντές που διατέλεσαν επικεφαλής του σχολείου, μαζί με τις αντίστοιχες χρονικές περιόδους θητείας τους:
+Περίοδος ΘητείαςΟνοματεπώνυμο1 Ιουλίου 1993 – 2 Μαρτίου 1994Γεώργιος Αναστασιάδης1 Μαρτίου 1994 – 31 Ιουλίου 1996Γεώργιος Ψεντελής1 Αυγούστου 1996 – 31 Αυγούστου 1997Ιωάννης Καλλονάς1 Σεπτεμβρίου 1997 – 31 Αυγούστου 2000Βασίλειος Ανθόπουλος1 Σεπτεμβρίου 2000 – 18 Σεπτεμβρίου 2000Απόστολος Παπακώστας19 Σεπτεμβρίου 2000 – 31 Αυγούστου 2005Φώτιος Σολτάτος1 Σεπτεμβρίου 2005 – 31 Αυγούστου 2008Δημήτριος Κοϊμτζής1 Σεπτεμβρίου 2008 – 31 Αυγούστου 2010Μιχαήλ Βιτούλης1 Σεπτεμβρίου 2010 – 31 Αυγούστου 2018Νικόλαος Κατσώνης1 Σεπτεμβρίου 2018 – ΣήμεραΑντώνιος Καταβέλος

 Ειδικότητες και τμήματα 
Η Σχολή αποτελείται από 26 τμήματα, με 17 ειδικότητες:

Το έτος 2025–2026 προβλέπεται η επέκταση των προσφερόμενων ειδικοτήτων, με την ένταξη νέων τομέων και αντικειμένων σπουδών, όπως:

 Δημοσιογραφίας, Επικοινωνίας και Νέων Μέσων Ενημέρωσης
 Στέλεχος Εμπορίας, Διαφήμισης και Προώθησης Προϊόντων (Marketing)
 Στέλεχος Υπηρεσιών Εφοδιαστικής Αλυσίδας (Logistics)
 Τεχνικός Εφαρμογών Πληροφορικής (Πολυμέσα / Web Designer–Developer / Video Games)

 Α/Α Ειδικότητα Τμήματα 1 Εσωτερική Αρχιτεκτονική, Διακόσμηση και Σχεδιασμός • Α1/Α2 ή Β1/Β2
•  Γ1/Γ2 ή Δ1/Δ2 2 Βοηθός Παιδαγωγών Πρώιμης Παιδικής Ηλικίας • Α1/Α2 ή Β1/Β2•  Γ1/Γ2 ή Δ1/Δ2 3 Στέλεχος Διοίκησης και Οικονομίας (ΣΔΟ) • Α1/Α2 ή Β1/Β2•  Γ1/Γ2 ή Δ1/Δ2 4 Στέλεχος Διοίκησης και Οικονομίας στον Τομέα του Τουρισμού (ΣΔΟΤ) • Α1/Α2 ή Β1/Β2•  Γ1/Γ2 ή Β1/Β2 5 Δημοσιογραφίας, Επικοινωνίας και Νέων Μέσων Ενημέρωσης • Α1/Α2 ή Β1/Β2•  Γ1/Γ2 ή Δ1/Δ2 6 Στέλεχος Υπηρεσιών Εφοδιαστικής Αλυσίδας (Logistics) • Α1/Α2 ή Β1/Β2•  Γ1/Γ2 ή Δ1/Δ2 7 Τεχνικός Εφαρμογών Πληροφορικής(Πολυμέσα / Web Designer–Developer / Video Games) • Α1/Α2 ή Β1/Β2•  Γ1/Γ2 ή Δ1/Δ2 8 Στέλεχος Υπηρεσιών Αερομεταφοράς • Α ή Β• Γ ή Δ 9 Στέλεχος Εμπορίας, Διαφήμισης και Προώθησης Προϊόντων (Marketing) • Α ή Β• Γ ή Δ 10 Στέλεχος Μονάδων Φιλοξενίας • Α ή Β• Γ ή Δ 11 Στέλεχος Δημόσιων Σχέσεων και Επικοινωνίας • Α ή Β• Γ ή Δ 12 Στέλεχος Ψηφιακού Μάρκετινγκ στο Ηλεκτρονικό Εμπόριο • Α ή Β• Γ ή Δ 13 Επιμελητής Πτήσεων • Α ή Β• Γ ή Δ 14 Τουριστικός Συνοδός • Α ή Β• Γ ή Δ 15 Υποκριτική Τέχνη • Α ή Β• Γ ή Δ 16 Τεχνικός Μαγειρικής Τέχνης – Αρχιμάγειρας • Α ή Β• Γ ή Δ 17 Τεχνικός Αρτοποιίας – Ζαχαροπλαστικής • Α ή Β• Γ ή Δ

 Φοιτητική ζωή 
Οι σπουδαστές της Πειραματικής ΣΑΕΚ Θέρμης συμμετέχουν σε ποικίλες δραστηριότητες, όπως εκπαιδευτικές επισκέψεις, σεμινάρια και πολιτιστικές εκδηλώσεις. Η σχολή ενθαρρύνει τη δημιουργικότητα και την ενεργή συμμετοχή των σπουδαστών σε δράσεις που ενισχύουν την εκπαιδευτική εμπειρία.

 Πρόσβαση 
Η πρόσβαση στην Πειραματική ΣΑΕΚ Θέρμης με δημόσια συγκοινωνία είναι εφικτή μέσω των λεωφορειακών γραμμών του ΟΑΣΘ. Η σχολή εξυπηρετείται από αρκετές λεωφορειακές γραμμές του ΟΑΣΘ, με αφετηρία τον Ανατολικό Σταθμό ΙΚΕΑ. Οι γραμμές που σταματούν στη στάση «ΙΕΚ» είναι:
 Γραμμή Διαδρομή 69 ΙΚΕΑ – Επανομή – Παραλία Επανομής 72 ΙΚΕΑ – Νέα Μηχανιώνα 76 ΙΚΕΑ – Αγγελοχώρι 87 Θεσσαλονίκη – Βασιλικά 88 ΙΚΕΑ – Μεσημέρι μέσω ΧΥΤΑ
Η στάση «ΙΕΚ» βρίσκεται ακριβώς μπροστά από το εκπαιδευτικό ίδρυμα, διευκολύνοντας την πρόσβαση των σπουδαστών.
 Παραπομπές 

 Εξωτερικοί σύνδεσμοι 

 https://saekthermis.gr/

Κατηγορία:Εκπαιδευτικά ιδρύματα στη Θεσσαλονίκη